<classify> HALMASHAURI ya Mji wa Kondoa mkoani Dodoma inafanya vizuri katika ukusanyaji wa mapato baada ya kununua mashine 25 za kukusanyia mapato lengo likiwa ni kuwa na mashine 50 ili kuhakikisha maeneo yote yayotakiwa kukusanywa kodi yanakuwa na mashine hizo.Akielezea siri ya mafanikio katika ukusanyaji wa mapato katika Baraza la Madiwani, Mkurugenzi wa Mji wa Kondoa, Msoleni Dakawa amesema mafanikio hayo yametokana na ushirikiano uliopo kati ya watendaji wa halmashauri wanaotekeleza kikamilifu mikakati iliyowekwa na halmashauri hiyo katika kukusanya mapato.Tumeongeza mashine za kukusanyia mapato hadi kufikia mashine 25 ambazo zimegawanywa katika kata mbalimbali kwa ajili ya kukusanya mapato na tuna mpango wa kufikisha mashine 50 ili kuhakikisha maeneo yote yenye mapato yanakusanywa, alisema Dakawa.Dakawa amesema, pia halmashauri hiyo imeunda timu mbalimbali za ukusanyaji wa mapato kwa kuweka meneja mmoja katika kila kituo cha kukusanya mapato yakiwemo masoko na mageti mbalimbali.Amesema timu hiyo ya watalaamu wa ukusanyaji mapato, pamoja na wtalaamu na viongozi wengine pamoja na wakuu wa idara wamepanga siku maalumu ya kwenda kwenye maeneo ya kukusanyia mapato ili kujua nini kinafanyika katika maeneo hayo.Kutokana na mkakati huo, halmashauri ya mji huo, imepongezwa kwa ukusanyaji wa mapato hasa katika kipindi cha robo ya pili kwa mwaka wa fedha 201819 ambapo wamefaulu kufikia asilimia 67 ya lengo la mwaka huo.Kutokana na makusanyo hayo mazuri, halmashauri ya Mji wa Kondoa imekuwa ya tatu kupata mapato mengi kwa halmashauri za miji hapa nchini.Akitoa pongezi, Peter Gujenji kwa niaba ya Mkuu wa Mkoa wa Dodoma wakati wa kikao cha Baraza la Madiwani alisema mkoa huo unatambua utendaji bora wa halmashauri hiyo katika kukusanya mapato.Ofisi ya Mkuu wa Mkoa wa Dodoma inatambua na kuthamini juhudi zinazofanywa katika ukusanyaji wa mapato la halmashauri hiyo na inawapongeza kwa juhudi hizo, amesema.Alisema ofisi ya mkuu wa mkoa inaandaa barua rasmi ya kupongeza juhudi hizo ili kuweka katika kumbukumbu mkakati wa halmashauri hiyo wa kukusanya mapato mengi.Akielezea mafanikio Dakawa alisema, halmashauri hiyo katika kipindi cha mwaka jana hadi robo ya pili inapomalizika, ilikuwa imekusanya Sh milioni 200 sawa na asilimia 23 ya makisio ya bajeti ya mwaka 20172018.Lakini pia katika kipindi cha 201819 hadi robo ya pili inapomalizika, halmashauri hii imekusanya Sh 500 sawa na asilimia 67 ya lengoamesema.Mwenyekiti wa Halmashauri ya Mji, Hamza Mafita akizungumza katika kikao hicho alisema kuwa mapato yameongezeka baada ya juhudi za mkurugenzi mpya ambaye amewezesha kufikia hapo na hiyo imetokana na kufanya kazi kwa ushirikiano kati ya madiwani na menejimenti.Alitoa mwito kwa wafanyabiashara kuendelea kutoa kodi kwani wakifanikisha hilo watawezesha halmashauri kujiendesha yenyewe lakini pia itasaidia serikali kupata mapato na kujiendesha yenyewe bila kutegemea misaada kutoka kwa wafadhili.  <topic>: kitaifa 